रॉकी के किरदार का मैनर पिक करने में युवराज दुआ ने की थी मदद
Yuvraj Dua helped Ranveer Singh in picking the manner and Accent of Rocky's character, फिल्म ‘रॉकी और रानी की प्रेम कहानी’ में बॉलीवुड एक्टर रणवीर सिंह लीड रोल में हैं। फिल्म में वो दिल्ली के रहने वाले जिम लवर राॅकी रंधावा का रोल प्ले कर रहे हैं, जिसे बंगाली लड़की से प्यार हो जाता है। मुंबई में पैदा हुए
फिल्म ‘रॉकी और रानी की प्रेम कहानी’ में बॉलीवुड एक्टर रणवीर सिंह लीड रोल में हैं। फिल्म में वो दिल्ली के रहने वाले जिम लवर रॉकी रंधावा का रोल प्ले कर रहे हैं, जिसे बंगाली लड़की से प्यार हो जाता है।
मुंबई में पैदा हुए रणवीर को फिल्म में इस किरदार को निभाने के लिए कंटेंट क्रिएटर युवराज दुआ ने ट्रेनिंग दी। दिल्ली के रहने वाले युवराज ने रणवीर को दिल्ली के रहने वाले युवाओं का एक्सेंट और मैनर पिक करने में मदद की।
युवराज, बीते काफी वक्त से सोशल मीडिया पर कंटेंट क्रिएट कर रहे हैं। उनका कंटेंट भी दिल्ली से रिलेटेड सब्जेक्ट्स पर ही रहता है। हाल ही में उन्होंने रणवीर के साथ काम करने का एक्सपीरिएंस शेयर किया।
फिल्म शुरू होने के 12 दिन पहले ही मुंबई पहुंचा
इंडियन एक्सप्रेस को दिए एक इंटरव्यू में युवराज ने बताया, ‘मैं फिल्म शुरू होने के 12 दिन पहले ही मुंबई पहुंचा। वहां मैं रणवीर से मिला और मैंने उनके साथ खूब बातें कीं। मैंने उनसे इस तरह बात नहीं की जैसे मैं उनको प्रिपेयर करने गया हूं। मैंने उनसे कैजुअल ही बातचीत की।'
मेरे ख्याल से यही सही तरीका था
'उस दौरान उन्होंने मुझसे मेरी कहानी पूछी और मैंने उनको अपनी कहानी सुनाई। इस कन्वर्सेशन के दौरान उन्होंने अपने आप ही मेरा लहजा पकड़ लिया। मेरे ख्याल से यही सही तरीका था क्योंकि ऐसी कोई डिक्शनरी नहीं जिसमें लिखा हो कि लड़ाई को कलेश या फिर भसड़ बोलना है।’
मेरा काम सिर्फ गलतियां ठीक करने का था
युवराज ने आगे बताया, ‘रणवीर ने मुझे इस बात को लेकर बहुत ही कॉन्फिडेंट और कम्फर्टेबल फील करवाया कि वो वाकई दिल्ली से ही हैं। उन्होंने कम समय में इतनी अच्छी तरह से वो टोन पकड़ी की उन्हें खुद ही अपनी गलती पकड़ में आ जाती थी। फिर मेरा काम सिर्फ उस गलती को ठीक करना होता था।’
मेरे हाथ में थमा दिया कपिल देव का बैट
युवराज ने इस इंटरव्यू में रणवीर से जुड़ा एक और किस्सा शेयर किया। उन्होंने बताया कि एक दिन बैठे-बैठे उन्होंने यूं ही रणवीर से कह दिया- ‘इतना टाइम हो गया दिल्ली से आए हुए.. क्रिकेट बैट नहीं छुआ..’
यह सुनते ही रणवीर ने एक लड़के को बुलाया, उसके कान में कुछ कहा और थोड़ी देर बाद वो लड़का एक बैट लेकर आया। वो बैट मुझे देते हुए रणवीर ने कहा- लो, इस बैट से कुछ शॉट मारकर देखो..
मेरे हाथ में वो बैट देकर उन्होंने बताया कि वो कपिल (देव) पाजी का बैट है। कपिल पाजी ने उन्हें यह पर्सनली गिफ्ट किया था।’
पहले ही दिन ऑनलाइन लीक हुई फिल्म
रणवीर सिंह और आलिया भट्‌ट स्टारर ‘रॉकी और रानी की प्रेम कहानी’ 28 जुलाई को थिएटर्स में रिलीज हुई है। एक तरफ जहां फिल्म को ऑडियंस और क्रिटिक्स से अच्छा रिस्पॉन्स मिला है वहीं दूसरी तरफ यह रिलीज के ही दिन ऑनलाइन लीक हो गई है।
12 से 15 करोड़ की ओपनिंग का अनुमान
करण जौहर के डायरेक्शन में बनी इस फिल्म को पहले दिन अच्छा रिस्पॉन्स मिला है। अनुमान लगाया जा रहा है कि वर्किंग डे में रिलीज हुई इस फिल्म को 12 से 15 करोड़ की ओपनिंग मिल सकती है।
हालांकि, फिल्म के ऑनलाइन लीक होने के बाद आने वाले दिनों में इसके कलेक्शन पर फर्क पड़ेगा।